Palaeophileurus fallax

Palaeophileurus fallax er en bille som hører til gruppen hornbiller i familien skarabider (Scarabaeidae).

Utseende 
En middelsstor, avlang, halvmatt svart hornbille. Hodet er uten horn. Pronotum er svært grovt punktert, men uten midtfure eller knøler. Dekkvingene er matt svarte med fine punktstriper.
Artene i denne slekten er svært like og kan bare skilles med sikkerhet på hannenes kjønnsorganer, hunnene er neppe mulig å bestemme sikkert til art utfra utseendet.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse  
Arten er bare kjent fra Fransk Guyana.

Systematisk inndeling 
Arten ble illustrert og navnsatt av Dechambre i 1996, men dette teller ikke som en gyldig beskrivelse siden det ikke fulgte noen skriftlig beskrivelse av arten med, denne kom først i 1997 .

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Palaeophileurus Kolbe, 1910
 Palaeophileurus fallax Dechambre, 1997

Referanser

Kilder 
 Nettside om arten, Dynastidae du Monde

Eksterne lenker 
 Entomofauna Guyane, Palaeophileurus fallax
 

Hornbiller
Biller formelt beskrevet i 1997
Dyr formelt beskrevet av Roger Paul Dechambre
Fransk Guyanas insekter